Държавен вестник, бр. 73, 2012 г., стр. 21

БРОЙ  73	
Д Ъ Р Ж А В Е Н  В Е С Т Н И К 	
СТР.  21  
1. оползотворяването с въведени ИУГ на 
територията на Република България от друга 
държава – членка на ЕС, и/или с внесени 
ИУГ по реда на Регламент № 1013/2006 на 
ИУГ;
2. регенерирането с каркаси, внесени/
въведени на територията на Република 
България.
Чл. 9. (1) Лицата, които пускат на паза­
ра гуми, изпълняват задълженията си по 
чл. 7 и 8:
1. индивидуално, или
2. чрез колективни системи, представля­
вани от организация по оползотворяване.
(2) Лицата по ал. 1 са длъжни да ин­
формират дистрибуторите си за начина, по 
който изпълняват задълженията си, като 
им предоставят удостоверение по образец 
съгласно наредбата по чл. 59, ал. 1 ЗУО. 
(3) Лицата, които пускат на пазара гуми, 
попълват вътрешнофирмената спецификация 
и месечни справки-декларации съгласно 
образци, определени с наредбата по чл. 59, 
ал. 1 ЗУО.
(4) Лицата по ал. 1, т. 2 изпращат вътреш­
нофирмената спецификация и месечните си 
справки-декларации по ал. 3 на организации­
те по оползотворяване, с които са сключили 
договор, съгласно условията, предвидени в 
договора. 
Чл. 10. (1) За изпълнение на задълженията 
си по чл. 7 и 8 лицата, които пускат на пазара 
гуми, са длъжни да осигурят възможност за 
приемане на ИУГ от крайните потребители 
в местата на продажбата и на смяната им.
(2) Информация до крайните потребители 
относно възможността по ал. 1 се осигурява 
чрез обява на интернет страницата или на 
видно място в обекта от лицата, извършващи 
продажба и смяна на гуми.
(3) За предаването на ИУГ крайните по­
требители не дължат заплащане.
(4) Лицата, извършващи продажба и/или 
смяна на гуми, в т.ч. мобилните сервизи за 
гуми, сключват договор с организация по 
оползотворяване на ИУГ, с лица, които пускат 
на пазара гуми, и изпълняват задълженията 
си индивидуално и/или с лица по чл. 14.
(5) Лицата по ал. 4, в т.ч. мобилните 
сервизи за гуми, са длъжни да осигурят 
възможност за приемане на ИУГ от край­
ните потребители в местата на продажба и 
смяна на гумите. 
(6) С договорите по ал. 4 се гарантира 
предаването на ИУГ на лица по чл. 14 за 
оползотворяване.
(7) Лицата, при чиято дейност се образуват 
ИУГ, отговарят за цялостното оползотворя­
ване или обезвреждане на ИУГ.
(8) Отговорността по ал. 7 се носи и от 
лицата, на които ИУГ са предадени за съ­
биране, съхраняване или транспортиране.
(9) Лицата по ал. 7 и 8 се освобождават 
от отговорност след предаването на ИУГ на 
лице, което притежава документ по чл. 35 
ЗУО за оползотворяване или обезвреждане 
на ИУГ.
Чл. 11. Въвеждането на системи за съ­
биране на ИУГ не трябва да възпрепятства 
функционирането на съществуващите сис­
теми за събиране на битови отпадъци и за 
разделно събиране на други масово разпрос­
транени отпадъци.
Чл. 12. Организациите по оползотворява­
не изразходват средствата, събрани от своите 
членове, за управление и/или извършване 
на дейности с ИУГ, в т.ч. за осигуряване на 
възможност за приемане на ИУГ от крайните 
потребители в местата на продажбата и на 
смяната им, транспортиране, съхраняване и 
оползотворяване, както и за информацион­
ни кампании, контрол или други дейности, 
свързани с управлението на ИУГ.
Чл. 13. Излезлите от употреба гуми, об­
разувани в резултат на разкомплектуването 
на излезлите от употреба моторни превозни 
средства (ИУМПС) съгласно наредбата по 
чл. 13, ал. 1 ЗУО относно моторните пре­
возни средства (МПС):
1. се предават за оползотворяване на 
лицата по чл. 14;
2. се зачитат за изпълнение на целите 
по наредбата по чл. 13, ал. 1 ЗУО относно 
МПС при тяхното регенериране и/или опол­
зотворяване, като разходите са за сметка на 
лицата, пускащи на пазара МПС.
Г л а в а  ч е т в ъ р т а
ИЗИСКВАНИЯ КЪМ ДЕЙНОСТИТЕ ПО 
СЪБИРАНЕ, ТРАНСПОРТИРАНЕ, СЪХРА­
НЯВАНЕ, ОПОЛЗОТВОРЯВАНЕ И ОБЕЗ­
ВРЕЖДАНЕ НА ИЗЛЕЗЛИ ОТ УПОТРЕБА 
ГУМИ
Чл. 14. Лицата, извършващи дейностите 
по събиране, съхраняване, транспортиране, 
оползотворяване или обезвреждане на ИУГ, 
трябва да притежават съответния документ 
по чл. 35 ЗУО.
Чл. 15. (1) Събирането и/или съхраня­
ването на ИУГ се извършва на площадки 
за събиране и/или съхраняване на ИУГ, 
обособени самостоятелно или като част от 
площадките, на които са разположени съо­
ръжения и инсталации за оползотворяване 
или обезвреждане на ИУГ.
(2) Събирането и/или съхраняването 
на ИУГ може да се извършва и в местата, 
където те се образуват, включително във:
1. местата за смяна на гуми;
2. местата за продажба на гуми.
(3) За местата по ал. 2 не се изисква до­
кумент по чл. 14.